
PROJEKTS uz 14.09.2026.
Vēlamais izskatīšanas laiks 
ārkārtas domē – 16.09.2026.
sagatavotājs/ziņotājs: R. Sūna

LĒMUMS
Ādažos, Ādažu novadā

2026. gada 16. septembrī					Nr.{{DOKREGNUMURS}}

Par izmaiņām Administratīvo aktu strīdu komisijas sastāvā

[bookmark: _Hlk489963392]Ādažu novada pašvaldības domes 2023. gada 14. jūnija saistošo noteikumu Nr. 18/2023 “Ādažu novada pašvaldības nolikums” 89. punkts noteic, ja ārējie normatīvie akti neparedz citu kārtību, domes priekšsēdētāja, viņa vietnieku, izpilddirektora un viņa vietnieka, pašvaldības iestāžu, to struktūrvienību un amatpersonu (izņemot Ādažu novada pašvaldības policiju) izdotos administratīvos aktus un faktisko rīcību var apstrīdēt Administratīvo aktu strīdu komisijā (turpmāk – Komisija).
Savukārt Ādažu novada pašvaldības 2021. gada 27. jūlija nolikuma Nr. 1 “Administratīvo aktu strīdu komisijas nolikums” 3.1. punkts noteic, ka Komisijas skaitlisko un vārdisko sastāvu, kā arī tās priekšsēdētāju apstiprina dome [..]. 
Ar Ādažu novada pašvaldības domes 2026. gada 25. jūnija lēmumu Nr. 233 “Par Administratīvo aktu strīdu komisijas apstiprināšanu” tika apstiprināts Komisijas sastāvs.
Ņemot vērā nepieciešamību nodrošināt normatīvajos aktos noteiktajā kārtībā iesniegto iesniegumu par pašvaldības amatpersonu, iestāžu un struktūrvienību izdoto administratīvo aktu un veikto faktisko rīcību savlaicīgu izskatīšanu, Komisijas darba nepārtrauktību un lemttiesīgumu, ir pamatoti izdarīt izmaiņas Komisijas sastāvā, izslēdzot no tā pašvaldības izpilddirektoru.
Nolūkā nodrošināt normatīvajos aktos noteiktajā kārtībā iesniegto iesniegumu par pašvaldības amatpersonu, iestāžu un struktūrvienību izdoto administratīvo aktu un veikto faktisko rīcību apstrīdēšanu izskatīšanu, kā arī Komisijas darba nepārtrauktību, ir pamatoti izdarīt izmaiņas Komisijas sastāvā, izslēdzot no tā pašvaldības izpilddirektoru. 
Pamatojoties uz Pašvaldību likuma 10. panta pirmās daļas 13. punktu, Ādažu novada pašvaldības 2023. gada 14. jūnija saistošo noteikumu Nr. 18/2023 “Ādažu novada pašvaldības nolikums” 89. punktu un 2021. gada 27. jūlija nolikuma Nr. 1 “Administratīvo aktu strīdu komisijas nolikums” 3.1. punktu un 3.4.4. apakšpunktu, ārkārtas domes sēdes 16.09.2026. atzinumu, Ādažu novada pašvaldības dome
NOLEMJ:
1. Izdarīt grozījumu Ādažu novada pašvaldības domes 2026. gada 25. jūnija lēmumā Nr. 233 “Par Administratīvo aktu strīdu komisijas apstiprināšanu”, izslēdzot no Ādažu novada pašvaldības Administratīvo aktu strīdu komisijas sastāva pašvaldības izpilddirektoru.
2. Noteikt, ka pēc šā lēmuma 1. punktā minētā grozījuma izdarīšanas Ādažu novada pašvaldības Administratīvo aktu strīdu komisija darbojas 5 (piecu) locekļu sastāvā. 
3. Centrālās pārvaldes Personāla nodaļas vadītājai: 
3.1. likumā “Par interešu konflikta novēršanu valsts amatpersonu darbībā” noteiktajā kārtībā un termiņā informēt Valsts ieņēmumu dienestu par izmaiņām Ādažu novada pašvaldības valsts amatpersonu sarakstā, ciktāl tās izriet no šā lēmuma;
3.2. pēc pašvaldības izpilddirektora atstādināšanas termiņa beigām informēt pašvaldības izpilddirektoru par šā lēmuma 1. punktu.
4. Pašvaldības izpilddirektora vietniecei veikt lēmuma izpildes kontroli.


Pašvaldības domes priekšsēdētājs 						        Gatis Miglāns

